RATCH โบรกแนะซื้อเป้า 47 บาท หลังโชว์ไตรมาส 1/66 ฟื้นตัว ลุ้นปี 66 โตเด่น
RATCH โบรกแนะซื้อเป้า 47 บาท หลังโชว์ไตรมาส 1/66 ฟื้นตัว ลุ้นปี 66 โตเด่นจากโครงการโรงไฟฟ้าใหม่
RATCH โบรกแนะซื้อเป้า 47 บาท หลังโชว์ไตรมาส 1/66 ฟื้นตัว ลุ้นปี 66 โตเด่นจากโครงการโรงไฟฟ้าใหม่
15 พ.ค. 2566

บล.ดาโอ ระบุในบทวิเคราะห์วันนี้(15 พ.ค.66) บริษัท ราช กรุ๊ป จำกัด (มหาชน) หรือ RATCH คงคำแนะนำ “ซื้อ” และราคาเป้าหมายที่ 47.00 บาท อิง SOTP ทั้งนี้บริษัทประกาศกำไรปกติไตรมาส 1/66 ที่ 1.4 พันล้านบาท ลดลง 21% เทียบช่วงเดียวกันของปีก่อน และพลิกจากขาดทุน 98 ล้านบาทในไตรมาส 4/65) (ไม่มี consensus) Key driver หลักคือ เทียบช่วงเดียวกันของปีก่อนลดลงแม้รับรู้รายได้ค่าพร้อมจ่ายโครงการ RG เพิ่มขึ้นแต่ถูกหักล้างโดยค่าใช้จ่าย SG&amp;A และต้นทุนการเงินจากการลงทุนโครงการใหม่เพิ่มเติม
ในขณะที่เทียบไตรมาสก่อนหน้า พลิกกลับมามีกำไรจากปัจจัยฤดูกาลโรงไฟฟ้าและไม่มีปิดซ่อมบำรุงโรงไฟฟ้าหงสาทำให้รับรู้ equity income จากการดำเนินงานปกติเพิ่มขึ้นอย่างมีนัยสำคัญโดยเบื้องต้นยังคงประมาณการกำไรปกติปี 66 ที่ 7.8 พันล้านบาท (โต 46% เทียบช่วงเดียวกันของปีก่อน) จากการรับรู้รายได้จากโครงการ NEJV เต็มปีและโครงการ Paitonในช่วงครึ่งหลังปี 66
โดยราคาหุ้นเคลื่อนไหวใกล้เคียงตลาดในช่วง 1 เดือนที่ผ่านมา หลัง underperform SET จากผลประกอบการไตรมาส 4/65 ที่ขาดทุน อย่างไรก็ตามแนวโน้มการเติบโตของผลประกอบการปี 66  จากโรงไฟฟ้าใหม่ เชื่อว่าจะเป็นปัจจัยหนุนให้หุ้นกลับมา Outperform SET ได้